section_heading: Vojna karijera
paragraph_text: Gustav von Hollen rođen je 22. prosinca 1851. u Schönweideu. U prusku vojsku stupio je u svibnju 1873. godine, nakon čega od listopada 1874. služi u 15. ulanskoj pukovniji. U kolovozu 1883. promaknut je u poručnika, dok od siječnja 1886. služi u vojnoj veterinarskoj inspekciji u Berlinu. Čin satnika dostiže u rujnu 1888. godine, dok od veljače 1889. godine služi u pruskom ministarstvu rata i to u odjelu konjice. U ministarstvu rata služi do veljače 1892. kada postaje zapovjednikom satnije u 16. ulanskoj pukovniji u kojoj služi do studenog 1898. od kada služi kao stožerni časnik u 6. pješačkoj pukovniji. U međuvremenu je, u rujnu 1896., unaprijeđen u bojnika.